**z 27. apríla 2010,**

**ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení zákona Národnej rady Slovenskej republiky č. 240/1994 Z. z., zákona Národnej rady Slovenskej republiky č. 273/1996 Z. z., zákona č. 515/2003 Z. z., zákona č. 277/2006 Z. z., zákona č. 335/2007 Z. z., zákona č. 659/2007 Z. z. a zákona č. 445/2008 Z. z. sa mení a dopĺňa takto:

1. Doterajší text § 1 sa označuje ako odsek 1 a dopĺňa sa odsekom 2, ktorý znie:

 „(2) Každý je povinný zachovávať úctu k štátnym symbolom Slovenskej republiky. Výchova k vlastenectvu a úcte k štátnym symbolom Slovenskej republiky musí byť zaradená do štátneho vzdelávacieho programu škôl.“.

2. V § 3 ods. 1 písm. j) sa vypúšťajú slová „(ďalej len „štátna škola“)“.

3. V poznámke pod čiarou k odkazu 4a sa citácia „§ 57a a § 57b zákona č. 29/1984 Zb. o sústave základných a stredných škôl (školský zákon) v znení zákona č. 171/1990 Zb., zákona č. 522/1990 Zb. a zákona Národnej rady Slovenskej republiky č. 230/1994 Z. z.“ nahrádza citáciou „§ 3 písm. q) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.“.

4. V § 3 ods. 6 písm. b) a c) sa za slová „štátnych škôl“ vkladajú slová „a štátnych školských zariadení“.

5. V § 11 ods. 1 sa za slová „štátnych škôl“ vkladajú slová „a štátnych školských zariadení“.

6. V § 13 sa za odsek 2 vkladá nový odsek 3, ktorý znie:

(3) Štátna hymna sa hrá alebo spieva aj

1. pred začiatkom rokovania ustanovujúcej schôdze a poslednej schôdze Národnej rady Slovenskej republiky v príslušnom volebnom období,
2. pred začiatkom prvého a posledného rokovania vlády Slovenskej republiky v príslušnom volebnom období,
3. pred prvým a posledným zasadnutím obecného, miestneho, mestského zastupiteľstva alebo zasadnutím zastupiteľstva samosprávneho kraja v príslušnom volebnom období,
4. v školách so štátnym vzdelávacím programom na začiatku školského roka a na konci druhého školského polroka,7a)
5. vo vysielaní Slovenského rozhlasu a Slovenskej televízie za podmienok ustanovených osobitným predpisom,7b)
6. na začiatku športových podujatí, o ktorých to ustanovuje osobitný predpis.7c)

Doterajší odsek 3 sa označuje ako odsek 4.

Poznámky pod čiarou k odkazom 7a až 7c znejú:

7a) § 150 zákona č. 245/2008 Z. z.

7b) § 5 ods. 2 zákona č. 619/2003 Z. z. o Slovenskom rozhlase v znení zákona č. .../2010 Z. z.

 § 5 ods. 2 zákona č. 16/2004 Z. z. o Slovenskej televízii v znení zákona č. .../2010 Z. z.

7c) § 4 ods. 3 písm. a) zákona č. 479/2008 Z. z. o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov v znení zákona č. .../2010 Z. z.

7. Za § 13 sa vkladá § 13a, ktorý znie:

„**§ 13a**

(1) Školy so štátnym vzdelávacím programom sú povinné okrem povinností podľa § 3 ods. 6 písm. b) a c) umiestniť na vhodnom mieste v priestoroch školy štátnu zástavu, text štátnej hymny a preambulu Ústavy Slovenskej republiky tak, aby nebola narušená ich dôstojnosť.

(2) Školy so štátnym vzdelávacím programom sú povinné okrem povinností podľa § 3 ods. 6 písm. b) a c) umiestniť v miestnosti, v ktorej prebieha vyučovanie, grafické znázornenie štátnej zástavy, text štátnej hymny a preambuly Ústavy Slovenskej republiky tak, aby nebola narušená ich dôstojnosť.

(3) Orgány územnej samosprávy sú povinné okrem povinností podľa § 3 ods. 6 písm. b) a c) umiestniť v miestnosti, v ktorej prebieha zasadnutie obecného, miestneho, mestského zastupiteľstva alebo zasadnutie zastupiteľstva samosprávneho kraja štátnu zástavu a preambulu Ústavy Slovenskej republiky tak, aby nebola narušená ich dôstojnosť.“.

**Čl. II**

 Zákon č. 619/2003 Z. z. o Slovenskom rozhlase v znení zákona č. 587/2006 Z. z., zákona č. 220/2007 Z. z., zákona č. 343/2007 Z. z., zákona č. 68/2008 Z. z., zákona č. 70/2008 Z. z. a zákona č. 312/2009 Z. z. sa mení a dopĺňa takto:

V § 5 sa za odsek 1 vkladá nový odsek 2, ktorý znie:

 „(2) Slovenský rozhlas zaradí každý deň do vysielania v čase od 23:30 hodiny do 00:30 hodiny štátnu hymnu Slovenskej republiky tak, aby hranie štátnej hymny Slovenskej republiky bolo predelom medzi zložkami programovej služby a nebolo súčasťou reklamy a ani nenasledovalo bezprostredne pred reklamou alebo po reklame.“.

 Doterajšie odseky 2 a 3 sa označujú ako odseky 3 a 4.

**Čl. III**

 Zákon č. 16/2004 Z. z. o Slovenskej televízii v znení zákona č. 588/2006 Z. z., zákona č. 220/2007 Z. z., zákona č. 343/2007 Z. z., zákona č. 68/2008 Z. z., zákona č. 70/2008 Z. z., zákona č. 516/2008 Z. z. a zákona č. 312/2009 Z. z. sa mení a dopĺňa takto:

V § 5 sa za odsek 1 vkladá nový odsek 2, ktorý znie:

 „(2) Slovenská televízia zaradí každý deň do vysielania v čase od 23:30 hodiny do 00:30 hodiny štátnu hymnu Slovenskej republiky tak, aby hranie štátnej hymny Slovenskej republiky bolo predelom medzi zložkami programovej služby a nebolo súčasťou reklamy a ani nenasledovalo bezprostredne pred reklamou alebo po reklame.“.

 Doterajšie odseky 2 a 3 sa označujú ako odseky 3 a 4.

**Čl. IV**

 Zákon č. 479/2008 Z. z. o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov sa mení a dopĺňa takto:

1. V § 4 ods. 3 sa vkladá nové písmeno a), ktoré znie:

 „a) zabezpečiť na začiatku podujatia hranie štátnej hymny Slovenskej republiky,“.

 Doterajšie písmená a) až p) sa označujú ako písmená b) až q).

2. V § 5 ods. 2 sa slová „§ 4 ods. 3 písm. a) a l)“ nahrádzajú slovami „§ 4 ods. 3 písm. b) a m)“.

3. V § 9 ods. 6 sa slová „§ 4 ods. 3 písm. a)“ nahrádzajú slovami „§ 4 ods. 3 písm. b)“.

**Čl. V**

Tento zákon nadobúda účinnosť 1. septembra 2010.

prezident Slovenskej republiky

predseda Národnej rady Slovenskej republiky

predseda vlády Slovenskej republiky